দিব্যেন্দু গঙ্গোপাধ্যায় কবিতা মিলনসাগর Dibyendu Ganguly Poetry MILANSAGAR
কবি দিব্যেন্দু গঙ্গোপাধ্যায় - এর জন্ম বাঁকুড়া জেলার বিষ্ণুপুর মহকুমার অন্তর্গত চুয়ামসিনা গ্রামে ।
পিতা অবনী গঙ্গোপাধ্যায়, মাতা স্নেহলতা দেবী। স্ত্রী দেবীকা দেবী ও তাঁদের দুই কন্যা সংযুক্তা ও প্রযুক্তা।
তিনি ‘বেলুড়মঠ রামকৃষ্ণ মিশন এর আই.টি.আই. থেকে পাশ করেন। মাত্র ১৮ বছর বয়সে কবি ‘সেনা
বিভাগে’ যোগদান করেন। নানান পরিস্থিতির মধ্যে বন-জঙ্গল, মরু-পাহাড়, বরফ-বর্ডার অতিক্রম করে দীর্ঘ
১৭ বছরের সৈনিকজীবন থেকে অবসর গ্রহণ করে, বর্তমানে ‘খড়গপুর আই.আই.টি. (ইন্ডিয়ান ইনস্টিটিউট
অফ টেকনলজি, খড়গপুর)-এর ফিজিক্স ডিপার্টমেন্ট-এর ল্যাবরেটরি অ্যাসিস্ট্যান্ট পদে কর্মরত। কবি “আর্মি
সেন্ট্রাল কমান্ড এডুকেশন স্কুল নাম্বার-২, সাহাব এরিয়া, ভুপাল, মধ্য প্রদেশ থেকে এস,এস,সি (S.S.C) পাশ
করেন এবং পরে আর্মি-গ্র্যাজুয়েশন প্রাপ্ত হন। স্থলসেনাবাহিণীতে তিনি টেকনিক্যাল অ্যাসিস্ট্যান্ট’পদে
কর্মরত ছিলেন।
সাহিত্যিক, ছড়াকার ও উপন্যাসিক দিব্যেন্দু গঙ্গোপাধ্যায় মাত্র তের বছর বয়স থেকে কবিতা ছড়া-কবিতা,
গান-গল্প ও উপন্যাস লেখা শুরু করেন। তাঁর প্রকাশিত কাব্যগ্রন্থের মধ্যে রয়েছে “খেলাশাল” (২০০৫),
“চিত্পট্টাং পাত” (২০০৭), “ক্যাট অ্যান্ড ব়্যাট" (২০০৯), "ছড়ার তরী” (২০১৪), “নুন-ঝাল-টক, কাঁচা-মিঠে”
(প্রকাশিত হবার পথে) প্রভৃতি। তাঁর উপন্যাসের মধ্যে রয়েছে “প্রণয় তৃষা” ( ২০০৩ ), “এক পৃথিবী ভালবাসা”
(২০১১), কাব্য উপন্যাস “দেবদাসী” (প্রকাশিত হবার পথে) প্রভৃতি।
বর্তমানে বাংলাদেশ ও ভারতের কয়েকটি রাজ্যসহ সারা বাংলায় শুকতারা, তথ্যকেন্দ্র সহ প্রায় কয়েক
শতাধিক ছোটো-বড়ো, নামী-দামী পত্র-পত্রিকাতে তাঁর লেখা প্রকাশিত হয়েছে। তিনি বহু সম্মান, পুরস্কার,
শংসাপত্র, স্মারক সম্মান ও সংবর্ধনা লাভ করেছেন।
কবির প্রাপ্ত পুরস্কার ও সম্মাননার মধ্যে রয়েছে পশ্চিমবঙ্গের পশ্চিম মেদিনীপুর জেলার খড়গপুর মহকুমা
অন্তর্গত “হিজলি সমবায় সমিতির “শিশুসাহিত্যিক” সম্মান ও সংবর্ধনা (২০০৪),  আকাশবাণী কলকাতার
প্রাত্যহিকী অনুষ্ঠানের একজন সুলেখক হিসাবে টিটাগড় সাহিত্য বাসর প্রকাশন কর্তৃক শংসাপত্র সম্মান
জ্ঞাপণ (২০০৫), বর্ধমান জেলার কালনা থেকে প্রকাশিত ‘ছড়াপত্র পরত’ পত্রিকার সম্পাদকের তরফ থেকে
শ্রেষ্ঠ ছড়াকার এর সম্মান ওঁ প্রদীপ কুমার শিকদার স্মৃতি পুরস্কার (২০০৬), কলকাতা-৪২ এর ‘অল বেঙ্গল
লিটারেচর কম্পিটিশন মিলন বীথি’-র শংসাপত্র (২০০৬), বীরভুম জেলার সিউড়ি থেকে প্রকাশিত’অনুপত্রি’
পত্রিকার সম্পাদকের তরফ থেকে শ্রেষ্ঠ অনু-ছড়াকার পুরস্কার ও মানপত্র সংবর্ধনা জ্ঞাপন (২০১০), ‘বুলবুল’
পত্রিকার সম্পাদক এস.এম.সিরাজুল ইসলাম কর্তৃক ‘পশ্চিমবঙ্গ বাংলা অ্যাকাডেমি’ সভাঘরে কবি কাজী
নজরুল ইসলাম-এর ১১৪ তম জন্মবার্ষিকী উপলক্ষে ‘নজরুল স্মৃতি’ পুরস্কার প্রদান (২০১২), ‘দাসপুর সাহিত্য
সংসদ’-এর ১০ম তম বর্ষপূর্তি উপলক্ষে কবিকে অভিজ্ঞানপত্র সম্মান জ্ঞাপন (২০১৪), বাঁকুড়া জেলার ‘খড়বনা’
থেকে প্রকাশিত ‘ধুপদীপ’ সাহিত্য পত্রিকার সম্পাদক কর্তৃক মানপত্র সম্মান জ্ঞাপন (২০১২), ঈশ্বরচন্দ্র
বিদ্যাসাগরের জন্মস্থান বীরসিংহ গ্রামে অভিজ্ঞানপত্র প্রদান (২০১৩), কলকাতা থেকে প্রকাশিত ‘বুলবুল’
পত্রিকার সম্পাদক কর্তৃক কবিকে ‘সম্প্রিতি’পুরস্কার প্রদান (২০১৩), পশ্চিমবঙ্গ সরকার এর যুবকল্যান দপ্তর
দ্বারা পরিচালিত ’বিদ্যাসাগর মেলা’-য় কবিকে বিশিষ্ট কবির সম্মান ও সংবর্ধনা জ্ঞাপন (২০১৪),
হুগলী জেলার শ্রীরামপুর শ্রুতি সমাচার, সঙ্গীত-কবিতা-ছড়া-আবৃত্তির প্রশিক্ষণ কেন্দ্র দ্বারা শংসাপত্র সহ
বিশেষ সম্মাননা (২০১৪), মুর্শিদাবাদ জেলার বহরমপুর এর ‘গ্রান্ট হলে’ কান্দী ত্রিনয়নী সাহিত্য সংসদ এর
‘রজত জয়ন্তী উৎসবে, বিশেষভাবে সংবর্ধিত এবং রোপ্যপদকে ভূষিত (২০১৪), পূর্ব-মেদিনীপুর জেলার
কাঁথী মহকুমার বীরেন্দ্র মেমোরিয়াল টাউন হলে ‘কবিতার কাগজ’-এর প্রয়াসে ও কাঁথি কবিতা উৎসবের
উদ্যোগে বিশিষ্ট কবির সম্মানস্বরূপ বিশেষ সংবর্ধনা ও কবি নিত্যানন্দ পুরস্কারে ভূষিত হন (২০১৫)।
এছাড়াও কবি, ২০০২ থেকে ২০১৫ পর্যন্ত খড়গপুর বইমেলা, মেদিনীপুর জেলা বইমেলা, কলকাতা বইমেলা,
দুই বাংলার ছড়া উৎসব, রাজ্য ছড়া উৎসব থেকে বেশ কয়েকবার স্মারক সম্মান সহ শংসাপত্র পেয়েছেন
এবং সমাজ কল্যান মূলক কাজেও কবি সংবর্ধনা ও মানপত্র পেয়েছেন।
কবি একজন নির্ভীক সৈনিক। তিনি ছবিআঁকতে ভালোবাসেন, গান-বাজনায় রুচি রাখেন। কয়েকটি
বাদ্যযন্ত্রেও তিনি সিদ্ধহস্ত। কবি শিশুস্বপ্নের পরীযায়ী পাখি। গরীব ও অবহেলিতরা তাঁর মেলামেশার সাথী।
মানুষের সাথে মানুষের মতো বেঁচে থাকা তাঁর নেশা। পরের উপকার করতে পারলে তিনি ভীষণ খুশী হন।
শিশুরাই তাঁর স্বপ্ন।
আমরা  মিলনসাগরে  কবি দিব্যেন্দু গঙ্গোপাধ্যায়ের কবিতা তুলে আনন্দিত। আমরা তাঁর কাছে কৃতজ্ঞ এই
জন্য যে তিনি তাঁর বেশ কিছু কবিতা নিজে বাংলায় টাইপ করে পাঠিয়েছেন।
উত্স - কবির সঙ্গে ইমেল ও ডাকযোগে পত্রালাপ।
কবির সঙ্গে যোগাযোগ
ঠিকানা - ফিজিক্স ডিপার্টমেন্ট, আই,আই,টি-খড়গপুর-৭২১৩০২ জেলা-পশ্চিম মেদিনীপুর।
চলভাষ -  +৯১৮৯০০৬৯৭৮১৯
ইমেল -  dgangulyphy@gmail.com

কবি দিব্যেন্দু গঙ্গোপাধ্যায়ের মূল পাতায় যেতে এখানে ক্লিক করুন।
আমাদের ই-মেল - srimilansengupta@yahoo.co.in
এই পাতার প্রথম প্রকাশ - ২৬.০৬.২০১৫
...